डॉ. इलियास दुनिया दे बेह्तरीन कैंसर इन्स्टीच्यूट दे डायरेक्टर न। दुनिया दे तकरीबन सारे लोक उ’नेंगी जांनदे न। डॉ. इलियास दे गोरे ते लाल मूंह् उप्पर उसलै परेशानी ते र्हान्नी साफ झलका करदी ही। स्टाफ दे चार डाक्टर ते डॉ. साईज़ू कमरे दे बाह्र खड़ोते दे हे। डॉ. इलियास दे कोल पुज्जने पर उ’नें कमरे दे भित्त खोह्ल्ले। डॉ.इलियास ने कमरे च जाइयै दिक्खेआ जे पैह्ले केसें आगर गै इस मरीज दे कपड़े बी उसदे खाल्ली बिस्तरे उप्पर गुच्छू-मुच्छू होए दे पेदे हे।